Երկրորդ նախագահը այս դեպքում էլ է ակնհայտորեն կեղծում։ Բոլորը հիշում են, թե իր նախագահության տարիներին նա ինչպես էր «տնավարի» բացում, իր իսկ ձևակերպմամբ, «Բամբաներկեն»՝ «Կոնգրեսը»։ Լավ, ենթադրենք՝ Քոչարյանը կաշառք չի վերցրել, որտեղի՞ց նրան կամ նրա ընտանիքին վեց միլիոն դոլար գումար, այդ ինչպե՞ս է պատահել, որ անցած քսան տարիներին Հայաստանում «հաջողակ» բիզնեսմեն են դարձել բացառապես Քոչարյանի որդին կամ Սերժ Սարգսյանի եղբայրը, նրանց շրջապատի մարդիկ՝ հասարակության տոտալ թշվառացման ֆոնին։ Այս հարցը բանական պատասխան չունի, որովհետև Հայաստանը քսան տարի ենթարկվել է աննախադեպ թալանի ու պատահական չէ, որ Քոչարյանի որդին կարողացել է տասնյակ միլիոնավոր դոլարանոց բիզնեսների տեր դառնալ, իսկ Սերժ Սարգսյանի եղբոր բանկային ընդամենը մեկ հաշվի վրա հայտնաբերվել է 3 միլիոն դոլար։